Diari Oficial de la Generalitat Valenciana


Sumari del DOGV 7994, del 07-03-2017 (2017/1649)

Informe ambiental i territorial estratègic del Pla de reforma interior hotel Agua Azul, siti en la via d'Emilio Ortuño, número 7.
---------------------------------------------------------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1649


Data del document
:   15-02-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informe ambiental i territorial estratègic del Pla de reforma interior hotel Agua Azul, siti en la via d'Emilio Ortuño, número 7. [2017/1649]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia número 621, de 15 de febrer de 2017, es procedeix a la publicació de la resolució de l'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior hotel Agua Azul, siti en via Emilio Ortuño, número 7. L'informe ambiental i territorial estratègic es troba inserit en la pàgina web www.benidorm.org.  
A iniciativa de la mercantil Sant Chaume, SA, amb CIF E64888189, s'ha presentat, en data 7 de juny de 2016 (RGE núm. 21509-REGGEN-35381), un pla de reforma interior per a la renovació, la millora i l'ampliació de les instal·lacions de l'hotel Agua Azul, siti en via Emilio Ortuño, número 7, en aplicació de l'actualització de la modificació puntual del Pla general número 01, Incentivació hotelera (febrer 2015) del Pla general municipal d'ordenació 1990 (PGMO) i la interpretació número 8 per a l'aplicació del Decret 75/2015, de 15 de maig, del Consell, regulador dels establiments hotelers a la Comunitat Valenciana, per a l'elevació de la categoria de la instal·lació a quatre estreles, amb l'increment de la grandària de les habitacions i espais comuns, previ reequilibri dotacional conforme estableix l'article 63.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
  
Vistos els informes emesos per l'arquitecte municipal i la tècnica superior en assumptes jurídics municipal, en virtut de les atribucions conferides per la legislació vigent en matèria de règim local, aquesta alcaldia resol:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) per a l'aplicació de l'actualització de la modificació número 01, Incentivació hotelera (febrer 2015) del PGMO 1990, en l'hotel Agua Azul, siti en la via Emilio Ortuño, número 7, de Benidorm, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP); pertoca continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon  
De conformitat amb el que preveu l'article 51.7 de la LOTUP, contra aquesta resolució, atés que no és un acte definitiu en via administrativa, no es pot interposar cap recurs, sense perjuí, si és el cas, dels que procedisquen en via judicial contenciosa administrativa en contra de la disposició de caràcter general que haguera aprovat el pla o programa, o bé, sense perjuí dels que procedisquen en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que, en el seu dret, estimen pertinents.  
  
Tercer  
De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Quart  
Notificar aquesta resolució als interessats que apareguen en l'expedient ambiental d'aquesta actuació, amb la inclusió d'aquesta resolució en la documentació de planejament urbanístic.  
Cinqué  
De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
Cosa que es publica per a general coneixement.  
  
Benidorm, 15 de febrer de 2017.- L'alcalde: Antonio Pérez Pérez.